CELEX: 62012CA0166
Language: bg
Date: 2013-12-05 00:00:00
Title: Дело C-166/12: Решение на Съда (пети състав) от 5 декември 2013 г. (преюдициално запитване от Krajský soud v Praze — Чешка република) — Radek Časta/Česká správa sociálního zabezpečení (Преюдициално запитване — Член 11, параграф 2 от приложение VIII към Правилника за длъжностните лица — Регламент (ЕИО, Евратом, ЕОВС) № 259/68 и Регламент (ЕО, Евратом) № 723/2004 — Длъжностни лица на Съюза — Придобити по национална схема пенсионни права — Прехвърляне към пенсионната схема на Съюза — Метод за изчисление — Понятие за капиталова стойност на пенсионните права)

15.2.2014   
            
            
               BG
            
            
               Официален вестник на Европейския съюз
            
            
               C 45/8
            
         Решение на Съда (пети състав) от 5 декември 2013 г. (преюдициално запитване от Krajský soud v Praze — Чешка република) — Radek Časta/Česká správa sociálního zabezpečení
   (Дело C-166/12) (1)
   
   (Преюдициално запитване - Член 11, параграф 2 от приложение VIII към Правилника за длъжностните лица - Регламент (ЕИО, Евратом, ЕОВС) № 259/68 и Регламент (ЕО, Евратом) № 723/2004 - Длъжностни лица на Съюза - Придобити по национална схема пенсионни права - Прехвърляне към пенсионната схема на Съюза - Метод за изчисление - Понятие за капиталова стойност на пенсионните права)
   2014/C 45/15
   Език на производството: чешки
   
      Запитваща юрисдикция
   
   Krajský soud v Praze
   
      Страни в главното производство
   
   
      Жалбоподател: Radek Časta
   
      Ответник: Česká správa sociálního zabezpečení
   
      Предмет
   
   Преюдициално запитване — Krajský soud v Praze — Тълкуване на член 4, параграф 3 от Договора за ЕС и на член 11, параграф 2 от приложение VIII към Регламент (ЕИО, Евратом, ЕОВС) № 259/68 на Съвета от 29 февруари 1968 година относно Правилника за длъжностните лица на Европейските общности и Условията за работа на другите служители на Общностите, и за установяване на специални мерки, временно приложими за длъжностните лица на Комисията (ОВ L 56, стр. 1; Специално издание на български език, 2007 г., глава 1, том 8, стр. 12 и поправка в ОВ L 254, 26.9.2013 г., стр. 22), изменен с Регламент (ЕО, Евратом) № 723/2004 на Съвета от 22 март 2004 година за изменение на Правилника за длъжностните лица на Европейските общности и на Условията за работа на другите служители на Общностите (ОВ L 124, стр. 1) — Прехвърляне на пенсионни права, придобити преди встъпването на длъжностното лице в длъжност към Съюза — Понятие за капиталова стойност на придобити пенсионни права — Национално законодателство, което предвижда метод за изчисление на предложените за прехвърляне пенсионни права, водещ до стойност, която е много по-ниска от сумата на вноските, платени по националната пенсионна схема
   
      Диспозитив
   
   
               1.
            
            
               Член 11, параграф 2 от приложение VIII към Регламент (ЕИО, Евратом, ЕОВС) № 259/68 на Съвета от 29 февруари 1968 година относно Правилника за длъжностните лица на Европейските общности и Условията за работа на другите служители на Общностите, и за установяване на специални мерки, временно приложими за длъжностните лица на Комисията, изменен с Регламент (ЕО, Евратом) № 723/2004 на Съвета от 22 март 2004 година, трябва да се тълкува в смисъл, че дадена държава членка може да определи капиталовата стойност на пенсионните права въз основа на метода на актюерската равностойност или на този на фиксираната сума за откупуване на пенсионни права, или въз основа на други методи, стига подлежащата на прехвърляне сума да съответства обективно на пенсионните права, придобити за предходните дейности на съответното длъжностно лице.
            
         
               2.
            
            
               Член 11, параграф 2 от приложение VIII към Регламент № 259/68, изменен с Регламент № 723/2004, и член 4, параграф 3 ДЕС трябва да се тълкуват в смисъл, че те допускат да се използва метод за изчисляване на капиталовата стойност на придобитите преди това пенсионни права като установения в чешкото законодателство дори когато той води до това размерът на сумата, подлежаща на прехвърляне към пенсионната схема на Съюза, да не достига и половината от стойността на вноските, платени от длъжностното лице и от предходния му работодател по националната пенсионна схема.
            
         
               3.
            
            
               Член 11, параграф 2 от приложение VIII към Регламент № 259/68, изменен с Регламент № 723/2004, и член 4, параграф 3 ДЕС трябва да се тълкуват в смисъл, че при изчисляването на капиталовата стойност на придобитите по националната пенсионна схема права, подлежаща на прехвърляне към пенсионната схема на Съюза, не следва да се взема предвид периодът, в който длъжностното лице вече се е осигурявало по последната схема.
            
         
      (1)  ОВ C 200, 7.7.2012 г.